Diari Oficial de la Generalitat Valenciana


Sumari del DOGV 9587, del 03-05-2023 (2023/4677)

Anunci de la informació pública de l'obertura de nou termini per a presentar candidatures a determinades vocalies de la Comissió de Joc de la Comunitat Valenciana.
-------------------------------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4677


Organisme emissor
:   Conselleria d'Hisenda i Model Econòmic

Tipus de document
:   Anunci

Anunci de la informació pública de l'obertura de nou termini per a presentar candidatures a determinades vocalies de la Comissió de Joc de la Comunitat Valenciana. [2023/4677]  
Atenent el que es disposa en l'article 7 del Decret 94/2022, de 15 de juliol, del Consell, pel qual s'aprova la composició, organització i funcionament de la Comissió de Joc de la Comunitat Valenciana, es va publicar anunci, en el Diari Oficial de la Generalitat Valenciana, obrint termini al procés de selecció de candidatures per a cobrir vocalies en aquesta.  
Finalitzat tal procés, i efectuat el nomenament de les vocalies mitjançant Resolució del conseller d'Hisenda i Model Econòmic, de 16 de març de 2023, van quedar desertes dues d'elles, corresponents, una, al grup de les organitzacions sindicals i, l'altra, al de les associacions dedicades a la prevenció i rehabilitació de la ludopatia que desenvolupen la seua activitat a la Comunitat Valenciana.  
En conseqüència, l'equilibrada composició d'aquesta Comissió, assentada en la col·laboració institucional i en la paritat entre la representació del bloc de l'administració i el conformat per la resta d'entitats alienes a aquesta, fa imprescindible intentar pal·liar l'asimetria produïda, acudint a efectuar una nova convocatòria respecte d'aquelles dues vocalies.  
Per això, es fa l'anunci de l'obertura d'un nou termini perquè les organitzacions sindicals o les associacions, contemplades, respectivament, en l'article 14, 1, lletres b) i c), de la Llei 1/2020, d'11 de juny, que desitgen formar part, com a vocals, de la Comissió de Joc de la Comunitat Valenciana, puguen presentar la seua candidatura, conforme amb les instruccions següents:  
a) la candidatura es presentarà a través del procediment telemàtic disponible en la pàgina web de la conselleria competent en matèria de joc;  
b) juntament amb la sol·licitud, s'adjuntarà certificació de l'acord de l'òrgan de govern de cada organització sindical o de l'associació, autoritzant la presentació de la candidatura. El certificat de les associacions inclourà, també, el nombre de persones associades; i el de les organitzacions sindicals, el del percentatge obtingut en les eleccions a nivell territorial autonòmic. En tots dos casos, tal criteri numèric serà l'únic que s'aplicarà per a apreciar la representativitat;  
c) les candidatures es presentaran avalades per altres entitats (associacions, federacions, confederacions, plataformes cíviques o altres personificacions);  
d) els avals es formalitzaran acompanyant l'acord de l'òrgan de govern de l'entitat avaladora en el qual conste manifestació expressa de prestar el seu suport exclusivament a aqueixa candidatura, així com informació sobre la finalitat o objecte de la pròpia entitat avaladora i el seu àmbit territorial d'actuació;  
e) les candidatures inclouran el nom de les persones que corresponguen, tot procurant la paritat entre dones i homes.  
Les candidatures es presentaran utilitzant els models de sol·licitud i aval disponibles en la seu electrònica de la Generalitat (https://sede.gva.es/es/) i en el web de la Conselleria d'Hisenda i Model Econòmic  
  
(https://hisenda.gva.es/es/web/juego).  
  
El termini de presentació de candidatures serà de dos mesos a partir de l'endemà de la publicació d'aquest anunci en el Diari Oficial de la Generalitat Valenciana.  
La selecció de les candidatures i l'elecció i nomenament de les persones representants s'efectuarà conforme amb els articles 8 i 9 del Decret 94/2022, de 15 de juliol.  
  
València, 27 d'abril de 2023.- El director general de Tributs i Joc: Rafael Beneyto Cabanes.